proxectonos/corpus_dominio_legal_administrativo_tmp huggingface dataset:
19/02/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de levantamento de actas previas á ocupación relativa á expropiación DP 2502 mellora da intersección no PQ 0+675 da estrada DP 2502 Valdoviño a Cerdido (Valdoviño) (cod. obra 1711100011.0)

O Pleno da Corporación nas sesións celebradas os días 30-06-2017 e 26-01-2018 acordou a aprobación do Plan de Investimento en Vías Provinciais 2017, cuarta fase e iniciar expediente de expropiación forzosa con trámite de urxencia, respectivamente, na que se inclúe a seguinte obra: O citado Plan foi exposto ao público mediante anuncio publicado no BOP número 129 do 10-07-2017, non formulándose reclamacións ou alegacións. En virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56 e seguintes do seu Regulamento, e en uso das facultades que lle confiren os artigos 4.1. d da Lei 7/85, artigo 2 da Lei de Expropiación Forzosa e artigo 94 do Decreto Lexislativo 781/86 e art.22.5 da Lei 8/2013 do 28 de xullo, de Estradas de Galicia, convocase aos titulares de bens e dereitos afectados que figuran na relación que a continuación se indica para que comparezan no lugar, data e hora que se detalla a continuación, co fin de proceder ao levantamento das Actas Previas para determinar os dereitos afectados, o valor destes e os prexuízos determinantes da rápida ocupación, sen prexuízo de trasladarse ao lugar das fincas se se considera necesario. Concello: Valdoviño Data: 27 de febreiro de 2018 Horario: 18:30 horas Lugar: Casa da Cultura Ao devandito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, Documento Nacional de Identidade, Tarxeta do Número de Identificación Fiscal e o último recibo do Imposto sobre Bens Inmobles, podendo facerse acompañar á súa costa, se o estiman oportuno, dos seus Peritos e Notarios. Así mesmo e en cumprimento do establecido no artigo 56 do Regulamento da Lei de Expropiación Forzosa, ábrese información pública durante un prazo de quince días naturais, contados a partir do seguinte da publicación no Boletín Oficial da Provincia ou ata en momento do levantamento do Acta Previa á ocupación correspondente, a fin de que as persoas interesadas poidan formular por escrito, ante a Deputación Provincial (Servizo de Patrimonio e Contratación), Avda. Porto da Coruña nº 2, as alegacións que estimen pertinentes con obxecto de corrixir posibles erros padecidos ao relacionar os bens afectados pola urxente ocupación. Na Coruña, a 9 de febrero de 2018 O presidente, O secretario, Asdo.: Valentín González Formoso Asdo.: José Luis Almau Supervía
19/02/2018 | Administración LocalMunicipal
As Pontes de García Rodríguez
Secretaría
Anuncio de licitación mediante procedemento aberto, cun único criterio de adxudicación, factor prezo, da obra “Mellora de camiños municipais en Maciñeira”, financiada con cargo ao Plan de camiños municipais 2017-2018 (AGADER)

1. Entidade adxudicadora. a) Organismo: Concello das Pontes de García Rodríguez. b) Dependencia que tramita o expediente: Servizo de Contratación. c) Número de expediente: 2017/C003/000011 2. Obxecto do contrato: Mellora de camiños municipais en Maciñeira 3. Prazo de execución: Dous (2) meses.4. Tramitación e procedemento de adxudicación. a) Tramitación: ordinaria. b) Procedemento: aberto, cun único criterio de adxudicación, o factor prezo.5. Orzamento de licitación: 82 956,39 €, IVE incluído.5 bis. Valor estimado: 68 559 €. 6. Garantía provisional: non se esixe.7. Garantía definitiva: 5% do importe de adxudicación, IVE excluído.8. Requisitos específicos do contratista: ver cláusulas 6 e 7 do prego.8 bis. Clasificación: non se esixe. Os licitadores poderán acreditar a súa solvencia indistintamente mediante a súa clasificación no Grupo G, subgrupo 4, categoría 1 (categorías disposición transitoria terceira do Real decreto 773/2015) ou ben acreditando o cumprimento dos requisitos específicos de solvencia esixidos na cláusula 16.1. d). G) B). 9. Presentación das ofertas ou das solicitudes de participación. a) Lugar de presentación das ofertas: Rexistro Xeral do Concello das Pontes de García Rodríguez (Parque municipal, s/n); nas representacións diplomáticas u oficinas consulares de España no estranxeiro; nas oficinas en materia de rexistros ou en calquera outro que establezan as disposicións vixentes; e nas oficinas de correos, segundo o disposto no prego. b) Data límite de presentación de ofertas: dentro do prazo dos vinte e seis días naturais, a contar dende o día seguinte ao de publicación do último anuncio no BOP ou DOG. c) Presentarase en dous sobres pechados: – Sobre A, subtitulado “Documentación”: conterá a documentación esixida na cláusula 12.1 do prego de cláusulas administrativas, en soporte electrónico (CD, pen drive.). – Sobre C, subtitulado “Oferta económica”: conterá a proposición, en formato dixital (CD, pen drive.), axustada ao modelo que figura no anexo II do prego.10. Información: www.contratacion@aspontes.org. Teléfono: 981453116. Dirección de Internet do perfil do contratante.http://www.contratosdegalicia. gal/resultado. jsp? N=207538 11. Gastos de anuncios: os gastos correspondentes aos anuncios da licitación serán por conta do adxudicatario.12. Outros gastos por conta do adxudicatario: cartel de obra e control de calidade segundo a cláusula 29 do PCAP. As Pontes de García Rodríguez, 14 de febreiro de 2018 O concelleiro delegado de Réxime Interno e Recursos Humanos José Alén Álvarez
19/02/2018 | Administración LocalMunicipal
Ares
Corrección de erros, contratación xestión servizo público de explotación e mantenemento, conduccións e bombeos EDAR, Ares, Fene, Mugardos

CONTRATACIÓN DA XESTIÓN DO SERVIZO PÚBLICO DE EXPLOTACIÓN E MANTENEMENTO DO SISTEMA PERTENCENTE Á ACTUACIÓN DE SANEAMENTO DA ZONA NORTE DA RÍA DE ARES E SUR DA RÍA DE FERROL (CONDUCCIÓNS E BOMBEOS) ARES, FENE E MUGARDOS TRAMITACIÓN ORDINARIA Advertidos erros materiais na documentación da contratación da Xestión do Servizo Público de explotación e mantenemento do sistema pertencente á Actuación de Saneamento da Zona Norte da ría de Ares e sur da ría de Ferrol (conduccións e bombeos) Ares, Fene e Mugardos, Procédese a anunciar nova licitación con arranxo aos pregos de cláusulas administrativas e técnicas correxidos a disposición no perfil do contratante do Concello de Ares. “En virtude do acordo da Comisión Mixta de Coordinación da Xestión compartida do servizo de bombeos: Actuación de saneamento na zona norte da ría de Ares e sur da ría de Ferrol “EDAR” constituida polos Concellos de Ares, Fene e Mugardos, “encomenda de xestión” (sesión do día 5-12-2012), e á súa vez adoptado acordo polo Pleno do Concello de Ares na sesión do día 5 de febreiro do 2018 efectúase convocatoria de contratación da explotación da Xestión do servizo por procedemento aberto e tramitación ordinaria. I. Obxeto do contrato: CONTRATACIÓN DA XESTIÓN DO SERVIZO PÚBLICO DE EXPLOTACIÓN E MANTENEMENTO DO SISTEMA PERTENCENTE Á ACTUACIÓN DE SANEAMENTO DA ZONA NORTE DA RÍA DE ARES E SUR DA RÍA DE FERROL (CONDUCCIÓNS E BOMBEOS) ARES, FENE E MUGARDOS. a. Importe de licitación anual 213.600,00 € IVE non engadido. b. Orzamento base de licitación: 854.400,00 € IVE non engadido. c. Valor estimado do contrato excluído o IVE: 1.281.600,00 €. III. Duración do contrato: catro anos, prorrogable a seis. IV. Dependencia onde estará de manifesto o expediente administrativo: Secretaría Xeral do Concello de Ares, Avda Saavedra meneses, nº 12.15624. De luns a venres de 9:00 a 14:00 horas. V. Prego de Cláusulas administrativas que rixe o contrato: O Prego de Cláusulas Administrativas e de Prescripcións Técnicas particulares para a adxudicación do presente contrato de concesión por procedimento aberto foron aprobados polo Pleno do Concello de Ares en data 5 de febreiro do 2018 e publicados no perfil do contratante: http://www.concellodeares.com/contratante.phpVI.Garantía Provisional: 17.088,00 €. VII. Garantía definitiva: 5% do importe da adxudicación, excluido o IVE. VIII. Lugar e prazo de presentación de proposicións: No rexistro Xeral do Concello de Ares en horario de atención ao público, ou por calquera dos medios previstos no artigo 16 da Lei 39/2015, de 1 de outubro, do Procedimiento Administrativo Común de las Administraciones Públicas, no prazo de quince días contados dende o día seguinte ao da publicación do presente anuncio no BOP. IX. Documentación e modelo de proposición: Segundo o dispón a cláusula IX do Prego de Cláusulas Administrativas e os anexos que contén. Ares, 15 de febreiro do 2018 O Alcalde Asdo.- Julio Ignacio Iglesias Redondo
19/02/2018 | Administración LocalMunicipal
Cerceda
Intervención
Anuncio do cuarto trimestre de 2017 do padrón auga e sumidoiro

Aprobación de padrón fiscal Na xunta de goberno celebrada o 18/01/2018, aprobouse o padrón da taxa municipal de suministro de auga e servizo de sumidoiro, correspondente ao cuarto trimestre de 2018, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario abranguerá dende o día 20 de xaneiro ó 20 de marzo de 2018. O pagamento farase efectivo ou ben nas oficinas da empresa Espina y Delfín, S. L. ou mediante domiciliación bancaria Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, do 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes, contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso-administrativo ante ó Xulgado do Contencioso-Administrativo da Coruña, no prazo de dous meses, contados dende o seguinte ó da notificación da resolución do recurso de reposición, ou no prazo de seis meses, a contar dende o día seguinte a que deba terse resolto por silencio o recurso potestativo de reposición, que será dun mes, a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, do 5 de marzo, de conformidade co artigo 8.1 e 46.1 da Lei 29/1998, do 13 de xullo, da Xurisdicción Contencioso-Administrativa. Todo isto sen perxuízo de que se poida interpoñer calquera outro que estime convinte en defensa dos seus intereses. No caso do canon da auga, a súa repercusión poderá ser obxecto de reclamación económico administrativa ante a Consellería de facenda da Xunta de Galicia no prazo dun mes, contado dende o día seguinte ó remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. Cerceda, 14 de febreiro de 2018. O alcalde José García Liñares
19/02/2018 | Administración LocalMunicipal
Arzúa
Aprobación do padrón pola taxa de auga e saneamento

ANUNCIO APROBACIÓN DO PADRÓN FISCAL TAXA SERVIZO AUGA E SANEAMENTO Tras confeccionarse e aprobarse o padrón de suxeitos pasivos da taxa por subminstración de auga, conservación de contadores e acometidas, correspondente ao primeiro bimestre de facturación do ano 2017, así como taxa por rede de sumidoiros e canon da auga, procédese á notificación colectiva de acordo co artigo 102.3 da Lei xeral tributaria, e á apertura de un prazo de 15 días hábiles, contado dene o día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao primeiro bimestre do 2017 será de dous meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderase interpoñer o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaera unha resolución expresa, o recurso considerarase desestimado, quedando aberta a vía para a interposición do recurso contencioso-administrativo. A falta do pagamento do canon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do canon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo de un mes dende a presente publicación. Arzúa, 12 de febreiro de 2018. Asdo.: José Luis García López Alcalde-presidente do Concello de Arzúa
19/02/2018 | Administración LocalMunicipal
Brión
Anuncio de aprobación dos padróns do prezo público polos servizos de axuda no fogar básica e dependencia do mes de xaneiro de 2018

ANUNCIO APROBACIÓN PADRÓNS DO PREZO PÚBLICO POLOS SERVIZOS DE AXUDA NO FOGAR BÁSICA E DEPENDENCIA DO MES DE XANEIRO DE 2018 Mediante resolución de alcaldía de data 14 de febreiro de 2018 aprobouse o padrón do servizo de axuda no fogar básica e dependencia do mes de xaneiro. De acordo co disposto no artigo 102.3 da Lei 58/2003, do 17 de decembro, Xeral Tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98, do 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 19 de febreiro de 2018 ao 19 de abril de 2018. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 14 de febreiro de 2018. O alcalde José Luis García García
19/02/2018 | Administración LocalMunicipal
Vimianzo
Formalización do contrato denominado “Rede de saneamento en Reboredo (Salto) do Concello de Vimianzo (PAI 2016)”

De conformidade co disposto no artigo 154 do Texto Refundido da Lei de Contratos do Sector Público, faise pública a formalización do seguinte contrato administrativo formalizado polo Concello de Vimianzo: Vimianzo,12 de febreiro de 2018 O alcalde, Manuel Antelo Pazos
19/02/2018 | Administración LocalMunicipal
A Coruña
Tesourería. Departamento de Recadación
Anuncio do período de ingreso en voluntaria de taxas de mercados municipais e kioskos do 3.º trimestre de 2017

Tesourería Xeral ANUNCIO INGRESO EN VOLUNTARIA DE TAXAS DE MERCADOS MUNICIPAIS E KIOSKOS DO 3.º TRIMESTRE DE 2017 Por Resolución da Concellaría da Área de Facenda e Administración, de data 09/02/2018, estableceuse o prazo de ingreso en voluntaria das taxas por prestación de servizos, en mercados municipais e ocupación de terreos de uso público con kioskos, 3.º trimestre do 2017, de acordo co seguinte: Os obrigados ó pagamento poderán satisfacer as súas débedas a través de: CAIXA MUNICIPAL, sita na r/ Franxa, 20-baixo, de 8.00 a 14.00 horas (de luns a venres) ENTIDADES COLABORADORAS: de 8.30 a 14.00 horas (de luns a venres) ABANCA BANCO SANTANDER BANCO SABADELL CAIXABANK BANCO PASTOR BBVA Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, do 29 de xullo, e 38 e seguintes da citada Ordenanza Xeral de Recadación Municipal, publicada no BOP n.º 250, do 31 de decembro de 2015, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria: A Coruña, 9 de febreiro de 2018. A concelleira delegada da Área de Facenda e Administración Asdo.: M.ª Eugenia Vieito Blanco
09/02/2018 | Administración LocalMunicipal
Cabana de Bergantiños
Incoación de expediente de alteración de cualificación xurídica de inmoble

En sesión plenaria ordinaria celebrada o 25 de xaneiro de 2017 acordouse incoar o expediente da alteración da cualificación xurídica do inmoble do albergue xuvenil municipal situado na parcela con referencia catastral 15014A026001280000AL e inscrito no inventario de bens municipal no epígrafe 1º, Grupo A, número de orde do grupo 9 e 9 bis, consecuentemente a integración no dominio público como ben de dominio público establecéndose a vinculación do mesmo o servizo público (albergue xuvenil). Así, sométese o expediente a información pública durante o prazo dun mes, durante o cal estará a disposición dos interesados que poderán examinalo e presentar as alegacións oportunas. De non existir alegacións a aprobación inicial converterase en aprobación definitiva facéndoo constar así no acordo e coa correspondente publicidade no BOP. Cabana de Bergantiños, 30 de xaneiro de 2018. Mario Vicente Rodrigo Alejandro Briceño Nasimba.
09/02/2018 | Administración LocalMunicipal
Paderne
Anuncio de convocatoria persoal Aula da Ría

ANUNCIO BASES DE CONTRATACIÓN DE TÉCNICO AULA DA RÍA Por Decreto de 6 de febreiro de 2018 o alcalde-presidente do Concello de Paderne resolveu convocar procedemento público para a contratación laboral temporal dun técnico para a Aula da Ría ata o 30 de abril de 2018 e aprobar as bases para a realización do correspondente concurso-oposición. As bases están a disposición dos/as interesados/as no taboleiro de edictos da Casa Consistorial, na web municipal, www.concellodepaderne.com e na sede electrónica do Concello de Paderne no seu caso https://sede.concellodepaderne.es/es/.. O prazo de presentación de instancias será de 5 días hábiles, contados a partir do día seguinte á data de publicación do presente anuncio no BOP. Paderne, 6 de febreiro de 2018. O alcalde-presidente César Longo Queijo
09/02/2018 | Administración LocalMunicipal
Boimorto
Anuncio de formalización de contrato de subministro de trator e dous apeiros desbrozadoras

Anuncio de formalización de contrato de subministro “Tractor e dous apeiros desbrozadoras (unha de arrastre e outra de brazo) novos para o Concellod e Boimorto”. CSUPNSP 1/2017 De conformidade co establecido no artigo 154.2 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, faise pública a seguinte formalización de contrato.1. Entidade adxudicadora. a) Organismo: Concello de Boimorto. b) Dependencia que tramita o expediente: Secretaría. c) Número de expediente: CSUPNSP 1/2017. d) Dirección de Internet do perfil del contratante: http://www.concellodeboimorto.es // www.contratosdegalicia.es 2. Obxecto do contrato. a) Tipo: subministro. b) Descrición: TRACTOR E DOUS APEIROS DESBROZADORAS (UNHA DE ARRASTRE E OUTRA DE BRAZO) NOVOS PARA O CONCELLO DE BOIMORTO. c) Medio e data de publicación do anuncio de licitación: invitacións.3. Tramitación e procedemento. a) Tramitación: urxente. b) Procedemento: negociado sen publicidade.4. Valor estimado do contrato: 90.000,00 €. 5. Presuposto base de licitación: 90.000,00 € (90.000,00 € + 21% IVE). 6. Formalización do contrato. a) Data de adxudicación: 11/12/2017. b) Data de formalización do contrato: 13/12/2017. c) Contratista: AGROMECÁNICA DIMITRICHKA BORJA KWIATKOWSKA E HIJOS, S. L. d) Importe de adxudicación: 108.537,00 € (89.700 + 21% IVE). e) Ventaxas da oferta económica: oferta económica e aumento prazo de garantía. Boimorto, 25 de xaneiro de 2018. A alcaldesa Asdo.: María Jesús Novo Gómez
09/02/2018 | Administración LocalMunicipal
Arteixo
Secretaría Xeral
Exposición pública da aprobación inicial da Ordenanza municipal n.º 26, reguladora da concesión de subvencións municipais

SECRETARÍA XERAL Ref.- MEAM/MCI/2018 ASUNTO: EXPOSICIÓN PÚBLICA DA APROBACIÓN INICIAL DA ORDENANZA MUNICIPAL N.º 26, REGULADORA DA CONCESIÓN DE SUBVENCIÓNS MUNICIPAIS ANUNCIO Téndose aprobado inicialmente polo Pleno da Corporación a ORDENANZA MUNICIPAL N.º 26, REGULADORA DA CONCESIÓN DE SUBVENCIÓNS MUNICIPAIS, en sesión ordinaria celebrada o 2 de febreiro de 2018, concédese ao abeiro do artigo 49 b) da Lei de Bases de Réxime Local un prazo de TRINTA DÍAS, contados a partir do día seguinte ao da publicación deste anuncio, de información pública e audiencia aos interesados para a presentación de reclamacións e suxerencias que estimen pertinentes. En Arteixo, a 5 de Febreiro de 2018. O ALCALDE-PRESIDENTE Asdo.: CARLOS CALVELO MARTÍNEZ
09/02/2018 | Administración LocalMunicipal
Oroso
Aprobación inicial de orzamento e cadro de persoal 2018

ASUNTO: APROBACIÓN INICIAL DE ORZAMENTO E CADRO DE PERSOAL 2018 O Pleno do Concello en data 8 de febreiro do presente ano procedeu á aprobación inicial do orzamento e cadro de persoal para o exercicio 2018, xunto co límite de gasto non financeiro e masa salarial do persoal laboral. De conformidade co disposto no artigo 169.1 do TR 2/2004 da lei reguladora das facendas locais exponse o expediente ao público polo prazo de 15 días durante os cales os interesados poderán examina-lo expediente e interpoñer no seu caso as reclamacións baseadas en algúns dos motivos sinalados no artigo 170.2 da mesma lei. Transcorrido o devandito prazo sen interposición de reclamacións entenderase definitivamente aprobado. En Oroso a 8 de febreiro de 2018 Alcalde-Presidente Manuel Mirás Franqueira
09/02/2018 | Administración LocalMunicipal
Vilarmaior
Padrón fiscal 4.º trimestre subministro domiciliario de auga e do canon da auga

ANUNCIO Aprobación de padrón fiscal Mediante Decreto da Alcaldía de data do 05 de febreiro de 2018 aprobouse o padrón da taxa municipal de suministro de auga e canon da auga, correspondente ao cuarto trimestre de 2017, por importe de 5.734,52 €, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. A falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación. Vilarmaior, 05 de febreiro de 2018. O ALCALDE, Carlos Vázquez Quintián
09/02/2018 | Administración LocalMunicipal
Lousame
Anuncio de alleamento de ben inmoble

ANUNCIO DE ALLEAMENTO DE BEN INMOBLE A Xunta de Goberno Local, en sesión que tivo lugar o día 9 de xaneiro de 2018, adoptou, entre outros, o acordo de aprobar o alleamento do ben inmoble formado por casa e terreo pertencentes ó patrimonio municipal do solo deste Concello, sito en Corral de Abaixo, núm.1, Chousa-Camboño (Lousame), e o prego de cláusulas administrativas particulares. Publícase no Boletín Oficial da Provincia o anuncio de licitación do contrato de alleamento do dito ben por poxa pública, co contido seguinte: 1. Entidade adxudicadora: Concello de Lousame.2. Obxecto do contrato: o obxecto do contrato é o alleamento dun ben integrante do patrimonio municipal de solo.3. Tramitación, procedemento e forma de adxudicación. a) Tramitación: ordinaria. b) Procedemento: poxa ó alza.4. Orzamento base de licitación sen incluír impostos: 60.000,00 €. 5. Garantías. a) Provisional: 3.000,00 € 5% do valor de taxación do ben.6. Obtención de documentación e información. a) Entidade: Concello de Lousame b) Domicilio: Portobravo, Lousame. c) Teléfono e fax: 981 82 04 94 - 981 82 18 65. d) Correo-e: jose. martinez@concellodelousame. gal 7. Presentación de ofertas. a) Prazo: trinta (30) días desde a publicación deste anuncio no BOP da Coruña. b) Documentación a presentar: a prevista no prego de cláusulas. c) Lugar de presentación: os previstos no artigo 16.4 la Lei 39/2015, do 1 de outubro, do Procedemento Administrativo Común das Administracións Públicas. Lousame, 9 de xaneiro de 2018. Alcaldesa M.ª Maria Gonzala Sylvestre Kuiper
09/02/2018 | Administración LocalMunicipal
Betanzos
Anuncio de aprobación provisional de modificación de Ordenanza fiscal 17 e derogación de Ordenanza fiscal 20

O pleno deste concello, en sesión realizada o día 30 de xaneiro de 2018 acordou a aprobación provisional da modificación da ordenanza fiscal número 17, reguladora da taxa que rexe o estacionamento de vehículos e a derrogación da ordenanza fiscal número 20 reguladora da taxa que rexe o estacionamento de vehículos de tracción mecánica nas vías públicas. En cumprimento do disposto no artigo 17.2 do Texto refundido da Lei reguladora das Facendas Locais, aprobado por Real decreto lexislativo 2/2004, do 5 de marzo, sométese o expediente a información pública polo prazo de trinta días a contar dende o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido o devandito prazo non se presentaran reclamacións, considerarase definitivamente adoptado o acordo ata entón provisional. Betanzos, 2 de febreiro de 2018 O alcalde José Ramón García Vázquez
09/02/2018 | Administración LocalMunicipal
Neda
Exposición pública do padrón pola taxa de axuda no fogar de decembro

ANUNCIO DE COBRANZA Anuncio cobranza dos padróns fiscais correspondentes ao mes de decembro do 2017 de SAF a través da lei de dependencia e programa básico de axuda no fogar Por acordo da Xunta de Goberno de 5 de febreiro do 2018, aprobáronse os padróns fiscais rrespondentes ao mes de decembro do 2017 de SAF a través da Lei de Dependencia e Programa Básico de Axuda no Fogar. Exposición: os padróns quedarán expostos ao público no Concello durante o prazo de 15 DIAS, a contar dende o día seguinte á publicación deste edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: o prazo de cobro, en período voluntario, será de dous meses, contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, do 17 de decembro, xeral tributaria. Vila de Neda, a 5 de febreiro de 2018. O alcalde Ángel Alvariño Saavedra
09/02/2018 | Administración LocalMunicipal
Teo
Anuncio de licitación

En data 15 de xaneiro de 2018 ditouse Resolución da Alcaldía pola que se aproba o expediente de contratación, así como os pregos de cláusulas administrativas particulares para a contratación, mediante procedemento aberto, con un único criterio de valoración (oferta económica), da obra denominada “AFIRMADO E ACONDICIONAMENTO DO VIARIO MUNICIPAL NO MONTE DE A LAGOA”, Expediente núm. O-1/18, subvencionado no 97,40% pola Axencia Galega de Desenvolvemento Rural, e de acordo co seguinte cadro de características: 1.- Entidade adxudicadora: Concello de Teo 2.- Obxecto do contrato: AFIRMADO E ACONDICIONAMENTO DO VIARIO MUNICIPAL NO MONTE DE A LAGOA 3.- Expediente: O-1/2018 4.- Tramitación e procedemento de adxudicación: Tramitación ordinaria e procedemento aberto, con un único criterio de valoración (oferta económica) 5.- Orzamento: 50.032,12 € máis 10.506,74 € de IVE 6.- Valor estimado do contrato: 50.032,12 € 7.- Clasificación: non se esixe Clasificación a efectos de acreditación da solvencia: Grupo G subgrupo 4 categoría 1 8.- Garantía provisional: non se esixe 9.- Garantía definitiva: 5% do importe de adxudicación do contrato (IVE excluído) 10.- Importe máximo dos gastos de publicidade de licitación a conta do contratista: 900,00 € 11.- Prazo de execución: 2 meses 12.- Información: os pregos de cláusulas administrativas deste contrato estarán a disposición dos interesados na Secretaría Xeral do concello ou consultando o Perfil do Contratante (www.teo. gal) 13.- Presentación de proposicións: no Rexistro do Concello, durante o prazo de 26 días naturais, contados desde o seguinte ao da última publicación do anuncio no Boletín Oficial da Provincia ou no Diario Oficial de Galicia Máis información na Secretaría Xeral do Concello de Teo, Travesía da Ramallosa 38 15883 – Teo – Teléfono 981 815 700, Fax: 981 809 401 Teo, 15 de xaneiro de 2018 O alcalde, Rafael C. Sisto Edreira
09/02/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Corrección de erros do calendario laboral para o ano 2018

Observado un erro na resolución de 31 de outubro de 2017 desta Xefatura Territorial –publicada no Boletín Oficial da Provincia da Coruña núm.215, do 13 de novembro de 2017– pola que se determinan as festas laborais de carácter local de todos os concellos da provincia da Coruña para o ano 2018, e concretamente na determinación dos festivos correspondentes ao Concello de Negreira, cómpre modificar a dita resolución do seguinte xeito: - Na páxina 3/4 do anuncio número 2017/9366, onde di: debe dicir: A Coruña, 29 de xaneiro de 2018 O xefe territorial de Economía, Emprego e Industria Luis Josue Doallo Pardo de Santayana
09/02/2018 | Administración LocalMunicipal
Arteixo
Secretaría Xeral
Exposición pública da aprobación inicial da modificación do regulamento orgánico municipal

Ref.- MEAM/MCI/2018 Téndose aprobado inicialmente polo Pleno da Corporación a MODIFICACIÓN DO REGULAMENTO ORGÁNICO MUNICIPAL, en sesión ordinaria celebrada o 2 de febreiro de 2018, concédese ao abeiro do artigo 49 b) da Lei de Bases de Réxime Local un prazo de TRINTA DÍAS, contados a partir do día seguinte ao da publicación deste anuncio, de información pública e audiencia aos interesados para a presentación de reclamacións e suxerencias que estimen pertinentes. En Arteixo, a 5 de Febreiro de 2018 O ALCALDE-PRESIDENTE Asdo.- CARLOS CALVELO MARTÍNEZ
09/02/2018 | Administración LocalMunicipal
Toques
Padrón de aboados ao servizo de abastecemento ao servizo municipal de augas do 4º trimestre

Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, canon da auga e conservación de contadores e acometidas, correspondente ao 4º trimestre de 2017, o citado padron estará a disposición do público durante 15 días dende a publicación do presente anuncio no BOP no taboleiro de anuncios do Concello de Toques en horario de 09:00 a 14:00 horas, de luns a venres, para que os interesados poidan examinalo, e, no seu caso formular as reclamacións oportunas. Contra estes actos poderá formularse perante o Sr. Alcalde, o recurso de reposición previo o contencioso-administrativo do artigo 14.2 do Real Decreto Legislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consorte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFIN, S. L., abertas ao público de 11:00 a 13:00 horas os martes e venres. Transcurrido o período voluntario de pago establecido as débedas pendentes esixiranse pola via de constrinximento coa recarga de prema, os xuros de mora e os custos que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Toques, 06 de febreiro de 2018. O Alcalde, Asdo.: Miguel Angel Bujan Varela
09/02/2018 | Administración LocalMunicipal
Paderne
Delegación Alcaldía

ASUNTO: DELEGACION DE ALCALDIA EXPEDIENTE: 2018/G003/000015 D. CÉSAR LONGO QUEIJO, ALCALDE PRESIDENTE DO CONCELLO DE PADERNE, Tendo previsto a miña ausencia do término municipal os días 22, 23, 24, 25, 26, 27 e 28 de xaneiro de 2018, Tendo en conta o previsto no artigo 23.3. da Lei Reguladora das Bases de Réxime Local 7/1985 de 2 de abril, artigo 47, 44.1 e 44.2 do R. D. 2568 / 1986 de 28 de Novembro polo que se aproba o Regulamento de Organización, Funcionamento e Réxime Xurídico das Corporacións Locais, 1.- Delegar no concelleiro D. MANUEL SANCHEZ MOREIRA as funcións propias e desempeño de atribucións do cargo de Alcalde durante os días 22, 23, 24, 25, 26, 27 e 28 de xaneiro de 2018.- 2.‐ Publicar este anuncio no Boletín Oficial da Provincia.3.‐ Dar conta ao Pleno na vindeira sesión que se celebre. Paderne, 19 de xaneiro de 2018 O Alcalde/Presidente Asdo.-CESAR LONGO QUEIJO
09/02/2018 | Administración LocalMunicipal
Cambre
Anuncio de formalización de contrato da obra incluida no POS + 2017 “Ampliación e reforma do parque infantil oeste da Barcala”

a) Organismo: Concello de Cambre b) Dependencia que tramita o expendientes: Secretaría –Contratación c) Numero de expediente: 2017/C003/000006 d) Dirección de Internet do perfil de contratante: www.cambre.es e www.contratosdegalicia.es a) Tipo de contrato: Contrato obras b) Descripción: Contratación da obra “Ampliación e reforma do parque infantil oeste da Barcala” incluida no Plan Provincial de Cooperación as obras e servizos de competencia municipal ( Plan único de concellos) “POS+2017” c) Referencia de nomenclatura: A. Clasificación de productos por actividades(CPA-2009) 42.99.12 Obras deportivas recreativas 42.99.19 Outras obras de enxeñeria civil n. c. o. p. B. Vocabulario común de contratos (CPV) 45236290-9 Traballos de reparación de zonas recreativas. d) Medio de publicación dos anuncios de licitación Plataforma de Contratos Públicos de Galicia, Perfil do Contratante, e diario “La voz de Galicia”. e) Data de publicación dos anuncios de licitacion 3 de agosto de 2017 a) Tramitación: Ordinaria b) Procedemento: Procedemento negociado sen publicidade.4. Valor estimado do contrato: 102.797,30€. Importe neto: 85.664,42 euros sen IVE Importe total: 103.635,95 euros IVE incluido, 6. Formalización do contrato. a) Data da adxudicación: 23/1/2018 b) Data de formalizacion do contrato: 02/02/2018 c) Contratista: IAM Rumbo Instalaciones y Obras, S. L. d) Importe de adxudicación: 71.000,00 euros IVE incluido e) Ventaxas da oferta adxudicataria: a. Programa de traballo presentado b. Porcentaxe de control externo de calidade c. Baixa económica ofertada Cambre, 5 de febreiro de 2018 O alcalde en funcións P. D.(R. A. nº271/2018, do 30 de xaneiro) Juan Evaristo Rodríguez Vázquez
09/02/2018 | Administración LocalMunicipal
Vilarmaior
Aprobación do padrón pola taxa SAF libre concorrencia xaneiro 2018

ANUNCIO Aprobación de padrón fiscal Mediante Decreto da Alcaldía de data do 06 de febreiro de 2018 aprobouse o padrón fiscal da taxa pola prestación do servizo de axuda no fogar, en libre concorrencia, correspondente ao mes de xaneiro de 2018, por importe de 1.158,15 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 06 de febreiro de 2018. O ALCALDE, Carlos Vázquez Quintián
09/02/2018 | Administración LocalMunicipal
A Coruña
Área de Facenda e Administración
Servizo de Xestión Tributaria. Departamento de Facenda e Xestión de Tributos
Aprobación provisional da modificación da Ordenanza nº 44 reguladora do prezo público pola prestación de servizos e utilización de instalacións de titularidade pública municipal cuxa xestión está encomendada ao IMCE

O Concello Pleno, en sesión celebrada o día 5 de febreiro do 2018, acordou aprobar, provisionalmente, a modificación da Ordenanza nº 44 reguladora do prezo público pola prestación de servizos e utilización de instalación de titularidade municipal cuxa xestión está encomendada ao IMCE. O acordo provisional estará exposto ao público durante o prazo de trinta días hábiles, mediante edicto publicado no taboleiro de anuncios do Concello, coa finalidade de que os interesados poidan examinar o expediente e presentar as reclamacións que estimen oportunas, de conformidade co disposto no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais. De non presentarse reclamacións no citado prazo, os acordos provisionais elevaranse automaticamente a definitivos e procederase á publicación do texto modificado da ordenanza. O expediente administrativo está posto a disposición dos interesados, para o seu exame, no taboleiro de anuncios e edictos da sede electrónica do Concello da Coruña https://sede.coruna. gob. es/ e no Servizo de Xestión Tributaria - Rúa da Franxa, n.º 20. A Coruña, 6 de febreiro do 2018. O director de Economía, Facenda e Administración Eduardo Mera Rico
09/02/2018 | Administración LocalMunicipal
Cariño
Anuncio de licitacion servizo “Concilia Cariño”

ANUNCIO LICITACIÓN CONTRATO 1.–ENTIDADE ADXUDICADORA. a) Organismo: Concello de Cariño. b) Dependencia que tramita o expediente: Secretaría. c) N.º expediente: 2018/01/11. d) Obtención de documentación e información: d.1) Dependencia: Secretaría d2) Enderezo: Avda. da Paz, n.º 2 d3) Localidade e C. P.: 15360 Cariño d4) Teléfono 981405064 d5) Fax 981405029 d6) Correo electrónico: alejandrapardo@concellodecarino. com d7) Dirección perfil contratante: www.concellodecarino.com d8) Data límite obtención documentos: ata as 14.00 horas do día anterior ao de remate do prazo de presentar as proposicións.2.–OBXECTO DO CONTRATO. a) Descrición: contrato do servizo relativo á impartición do programa “Concilia Cariño”. b) Lugar de execución: termo municipal de Cariño. c) Prazo de execución: especificado na cláusula sexta dos pregos. d) Tipo contrato: servizos.3.–TRAMITACIÓN. a) Tramitación: ordinaria. b) Procedemento: aberto. c) Forma: procedemento aberto cun único factor prezo.4.–ORZAMENTO BASE DE LICITACIÓN. Prezo de licitación: 14.201,59 €. IVE: 2.982,33 €. Valor estimado: 28.403,18 €. 5.–GARANTÍAS. a) Provisional: non se esixe. b) Definitiva: 5% do prezo de adxudicación, excluído IVE.6.–REQUISITOS ESPECÍFICOS DO CONTRATISTA. a) Clasificación: non se esixe. b) Outros requisitos: solvencia económica e financieira e solvencia técnica e profesional segundo o establecido na cláusula 9.3 F) dos pregos). 7.–PRESENTACIÓN DE OFERTAS. – Quince (15) días naturais, a contar dende o seguinte ao da publicación do presente anuncio no Boletín Oficial da Provincia (en horario de atención ao público: de luns a venres, de 09.00 a 14.00 horas). – Documentación a presentar: establecida na cláusula 9.1 dos pregos.9.–OUTRA INFORMACIÓN: perfil do contratante e oficinas municipais. Cariño, 6 de febreiro de 2018. O alcalde Asdo: José M. Alonso Pumar
09/02/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Disolución da Asociación Provincial de Educación y Gestión de A Coruña (Expt.15/431)

En cumprimento do artigo 13 do Real decreto 416/2015, do 29 de maio, e para os efectos previstos no mesmo, faise público que nesta Sección o día 24/01/2018, depositouse acta da asemblea xeral extraordinaria presidida por Sebastian Miguel Renata Cristina Henschel Hama e actuando como secretaria María Lavandeira Villar na que se acorda a disolución da organización profesional sen animo de lucro, denominada “Asociación Provincial de Educación y Gestión de A Coruña”. A acta e resto da documentación depositada poderá ser examinada por calquera persoa interesada. A Coruña, 29 de xaneiro de 2018. O xefe territorial de Emprego Asdo.: Isidoro Martínez Arca
09/02/2018 | Administración LocalMunicipal
Boimorto
Aprobación do padrón fiscal polo servizo de axuda no fogar mes xaneiro 2018

EXPOSICIÓN PÚBLICA APROBACIÓN PADRÓNS FISCAIS S. A. F. XANEIRO 2018 Por Decreto da Alcaldía n.º 39/2018, de data 05/02/2018, acordou aprobar os padróns fiscais do mes de xaneiro de 2018 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.116,89 € e 606,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 6 de febreiro de 2018. A alcaldesa Asdo.: María Jesús Novo Gómez
09/02/2018 | Administración LocalMunicipal
Ferrol
Secretaría Xeral
Padrón do servizo público de axuda no fogar do mes de decembro de 2017

O día 25 de xaneiro de 2018 aprobouse, por Decreto da concelleira delegada titular da Área de Mocidade, Benestar Social, Igualdade e Muller, as liquidacións correspondentes á taxa pola prestación do servizo público de axuda no fogar do mes de decembro do exercicio 2017. Por medio deste Edicto procédese a notificar, de forma colectiva, aos interesados conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación dos interesados cos seus correspondentes importes permanecerán no Departamento de Benestar Social do Concello de Ferrol para a súa consulta. Contra as liquidacións individuais obxecto de notificación colectiva poderase interpoñer perante a concelleira delegada de Mocidade, Benestar Social, Igualdade e Muller o recurso de reposición previo ao contencioso-administrativo no prazo dun mes, a contar dende o día seguinte ao da publicación deste Edicto no Boletín Oficial da Provincia (artigo 14 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais). Ferrol, 31 de xaneiro de 2018 O alcalde, Jorge Juan Suárez Fernández